Okresná prokuratúra Senica 
Janka Kráľa 735, 905 45 Senica	

Číslo: Pv 635/15/2205	Senica, 26.11.2015 
EEČ : 2-19-88-2015

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Senica 

Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného  
XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX 47/9, XXXXX XXXXX, Slovensko
	väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

v období od 01.06.2015. do 31.08.2015 v XXXXX a XXXXX riadne neplatil výživné na svojho syna XXXXX, nar. XXXXX, hoci mu táto povinnosť vyplýva zo Zákona o rodine a bola deklarovaná rozsudkom Okresného súdu Senica č. k. 6P/3/2011 zo dňa 30.11.2011, ktorým bol zaviazaný platiť výživné na syna XXXXX vo výške 100 € mesačne vopred k rukám matky XXXXX, pričom výživné neplatil, hoci bol živnostníkom a mal príjem na platenie súdom stanoveného výživného, čím XXXXX, nar. XXXXX, bytom XXXXX XXXXX, dlhuje na výživnom sumu 300 €, 

lpretože zanikla trestnosť činu, lebo trestný čin nemal trvalo nepriaznivé následky a obvinený svoju povinnosť dodatočne splnil skôr, než sa súd odobral na záverečnú poradu, a to dňa 05.10.2015 v sume 200 € a dňa 27.10.2015 v sume 100 €, čím v celom rozsahu zaplatil dlžné výživné.

Odôvodnenie:
Poverený príslušník Obvodného oddelenia PZ Šaštín - Stráže uznesením ČVS: ORP-468/SSSE-SE-2015 zo dňa 22.09.2015 začal trestné stíhanie a vzniesol obvinenie XXXXX pre prečin zanedbania povinnej výživy podľa § 207 odsek 1 Trestného zákona na skutkovom základe uvedenom vo výrokovej časti tohto uznesenia.

Z vykonaného dokazovania vyplýva, že obvinený neplatil výživné na svojho maloletého syna 3 mesiace v období od 01.06.2015. do 31.08.2015. V tomto čase bol živnostníkom, teda mal dostatočný príjem na platenie výživného v súdom stanovenej výške. Vzhľadom k tomu jeho konanie naplňuje všetky znaky skutkovej podstaty prečinu zanedbania povinnej výživy podľa § 207 odsek 1 Trestného zákona, spáchaného vo forme nepriameho úmyslu podľa § 15 písmeno b) Trestného zákona. 

Dňa 05.10.2015 obv. XXXXX zaslal XXXXX sumu 200 € a dňa 27.10.2015 sumu 100 €, čím v celom rozsahu doplatil dlžné výživné za uvedené obdobie. Popritom zaplatil aj bežné výživné za mesiace september 2015 a október 2015. XXXXX potvrdila prevzatie uvedených súm. Pri výsluchu uviedla, že syn XXXXX netrpel núdzou. 

Podľa § 86 odsek 1 písmeno a) Trestného zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že obvinený XXXXX dodatočne v celom rozsahu doplatil dlžné výživné, došlo v zmysle citovaného ustanovenia k zániku trestnosti zanedbania povinnej výživy, preto som podľa § 215 odsek 1 písmeno h) Trestného poriadku trestné stíhanie zastavila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	Mgr. Anna Funková 
	 prokurátorka